wannaphong/clean_thaiwikipedia huggingface dataset:
# จอห์น โพเดสตา
จอห์น เดวิด โพเดสตา (เกิด 8 มกราคม ค.ศ. 1949) เป็นนักการเมืองชาวอเมริกัน เป็นนักกฎหมาย นักกิจกรรมทางการเมือง และที่ปรึกษาชาวอเมริกัน มีบทบาทสำคัญในพรรคเดโมแครตของสหรัฐอเมริกา และเคยดำรงตำแหน่งในรัฐบาลของประธานาธิบดีบิล คลินตัน บารัค โอบามา และโจ ไบเดน

โพเดสตาเป็นที่รู้จักในฐานะผู้ร่วมก่อตั้ง Center for American Progress ซึ่งเป็นองค์กรวิจัยเชิงนโยบาย (Think Tank) แนวเสรีนิยมที่มีอิทธิพลสูง และยังเคยดำรงตำแหน่งหัวหน้าคณะกรรมการหาเสียงของฮิลลารี คลินตัน ในการเลือกตั้งประธานาธิบดีสหรัฐฯ ปี 2016

ประวัติ
ชีวิตช่วงต้นและการศึกษา

จอห์น โพเดสตา เกิดที่เมืองชิคาโก รัฐอิลลินอยส์ สหรัฐอเมริกา ในครอบครัวลูกครึ่งอิตาเลียน-กรีก เขาเติบโตในย่านชานเมืองที่เต็มไปด้วยแรงงานอพยพ และได้รับอิทธิพลจากบรรยากาศทางการเมืองตั้งแต่วัยเด็กโดยจอห์นจบการศึกษาระดับปริญญาตรีจาก วิทยาลัยน็อกซ์ และสำเร็จการศึกษาด้านกฎหมายจาก มหาวิทยาลัยจอร์จทาวน์

เส้นทางการเมือง
รัฐบาลบิล คลินตัน

โพเดสตาเข้าร่วมทำงานในรัฐบาลคลินตันในช่วงปี 1993 และในปี 1998 ได้รับแต่งตั้งให้ดำรงตำแหน่ง หัวหน้าคณะเจ้าหน้าที่ประจำทำเนียบขาว (White House Chief of Staff) จนถึงสิ้นสุดวาระของคลินตันในปี 2001

Center for American Progress

ในปี 2003 เขาก่อตั้งองค์กร Center for American Progress (CAP) องค์กรด้านนโยบายที่สนับสนุนแนวทางเสรีนิยมแบบก้าวหน้า มีบทบาทสำคัญในการวางกรอบนโยบายสาธารณะสำหรับพรรคเดโมแครต

รัฐบาลบารัค โอบามา

ในปี 2014 โพเดสตาได้รับแต่งตั้งให้เป็น ที่ปรึกษาอาวุโสของประธานาธิบดีบารัค โอบามา โดยรับผิดชอบด้านนโยบายเกี่ยวกับพลังงานสะอาดและการเปลี่ยนแปลงสภาพภูมิอากาศ

การเลือกตั้งปี 2016

โพเดสตาเป็นหัวหน้าคณะกรรมการหาเสียงของ ฮิลลารี คลินตัน ในการเลือกตั้งประธานาธิบดีปี 2016 เขาได้รับความสนใจจากสื่อมวลชนทั่วโลกเมื่ออีเมลส่วนตัวของเขาถูกแฮกและเผยแพร่โดย WikiLeaks

รัฐบาลโจ ไบเดน

ในปี 2022 จอห์น โพเดสตาได้รับแต่งตั้งเป็น ที่ปรึกษาอาวุโสด้านการดำเนินโครงการพลังงานสะอาด ภายใต้กฎหมาย Inflation Reduction Act c]tต่อมาในปี 2024 เขาได้รับการแต่งตั้งเป็น ผู้แทนพิเศษประธานาธิบดีด้านสภาพภูมิอากาศ (U.S. Special Presidential Envoy for Climate) สืบต่อจาก จอห์น เคร์รี

ชีวิตส่วนตัว
จอห์น โพเดสตา สมรสกับ แมรี โฮแกน โพเดสตา ซึ่งเป็นนักกฎหมายเช่นกัน ทั้งคู่มีลูกสองคน ครอบครัวโพเดสตามีบทบาทในแวดวงนโยบายและกิจกรรมทางการเมืองอย่างต่อเนื่อง น้องชายของเขา โทนี โพเดสตา เป็นนักล็อบบี้ยิสต์ที่มีชื่อเสียงในกรุงวอชิงตัน ดี.ซี.
# หวานใจผู้ใหญ่จอม
หวานใจผู้ใหญ่จอม เป็นซีรีส์แนวสุขนาฏกรรมจินตนิยมสร้างจากนิยายชื่อเดียวกันของ naoto โดยเป็นผลงานเรื่องที่ 6 ของบริษัทไอดอลแฟคทอรี่ นำแสดงโดย ศุภพงษ์ อุดมแก้วกาญจนา และณัฐภาสน์ ตันติเสถียรชัย กำกับการแสดงโดย ทรงศักดิ์ มงคลทอง

 รายชื่อนักแสดง 
บทบาทนักแสดงหลักจอมขวัญศุภพงษ์ อุดมแก้วกาญจนาโยธินณัฐภาสน์ ตันติเสถียรชัยบทบาทนักแสดงสมทบแก้วกานดาเนลินญาน์ ทวีอารยะพัทธ์เอิร์น (อารยา)กัญญ์นลิน ยิ่งหิรัญพัชร์มิกซ์ (มธุกร)สโรชินี เพชรอำไพธีธัชอัศวฤทธิ์ พินิตกาญจนพันธุ์โกเมศสันติสุข พรหมศิริบุษบัณจินตหรา สุขพัฒน์ยายจันทร์ปภาวดี โพธิ์งามลุงยิ่งยศสมเล็ก ศักดิกุลเสี่ยไพศาลจิราวัฒน์ วชิรศรัณย์ภัทรอนงค์นาถชุติมา นัยนาต๊อดอิงค์ อัศวานันท์เต้ยแองกัส มอยร์ทอยณภัทร ตุ้มอินมรโอ๊ตสิทธิทัศนิฐ์ สุหฤทรุจนนุกูลเบิ้ลชนาธิป อุ่มภูฟลุ๊คจิตติพัฒน์ สุวรรณลักษณ์ปอสุริยาวิชญ์ ถนอมชัยสนิทปัณณรุจน์ บุนนาคบทบาทนักแสดงรับเชิญแววดาวขวัญฤดี กลมกล่อมบุญเฮงตฤณ เศรษฐโชคจิรัสย์ภูษณุ วงศาวณิชชากรแซคอัครเดช จรูญโสตร์ปุญญาทิพย์ สุวรรณลักษณ์ณสนันทน์ รู้ขายสิรนนท์เกตุไพรินทร์ วรุณธารทิพย์ครูเตยเมษ์ษา มิเชล

 งานสร้าง 
25 ตุลาคม พ.ศ. 2567 ทางบริษัทไอดอลแฟคทอรี่ได้ทำการปล่อยวีดีโอสั้นของงาน IDOLFACTORY PROJECT LINE UP 2525 ที่จะจัดขึ้นในวันที่ 12 มกราคม พ.ศ. 2568 โดยหวานใจผู้ใหญ่จอมเป็น 1 ในผลงานปีนี้ของทางบริษัท และเป็นการกลับมารับงานแสดงซีรีส์วายในรอบ 5 ปีของศุภพงษ์ อุดมแก้วกาญจนา หลังจากนั้นได้มีการฟิตติ้งในวันที่ 12 ธันวานคม พ.ศ. 2567 และบวงสรวงซีรีส์ในวันที่ 16 มกราคม พ.ศ. 2568 ตามลำดับ ซึ่งหลังจากการบวงสรวงแล้วก็ได้เริ่มถ่ายทำทั้งที่ใช้ระยะเวลาถ่ายทำประมาณ 4 เดือนจึงแล้วเสร็จ

จากนั้นทางบริษัทได้จัดงาน My Sweetheart Jom Gala Premiere เพื่อให้สาธารณชนรับชมตอนแรกพร้อมกับนักแสดงในวันที่ 11 พฤษภาคม พ.ศ. 2568 ก่อนออกอากาศตอนแรกทางช่องเวิร์คพอยท์ในวันที่ 16 พฤษภาคม พ.ศ. 2568

 เพลงประกอบละคร 
ชื่อเพลงขับร้องโดยเชื่อหัวใจอรรณพ ทองบริสุทธิ์
# มะลิกุศศอเลียะห์
สุลต่านมะลิกุศศอเลียะห์  เป็นชาวอาเจะฮ์ที่สถาปนารัฐมุสลิมแห่งแรกคือรัฐสุลต่านสมุทรปาไซในปี ค.ศ. 1267 พระนามเดิมของพระองค์คือมารา ซีลู, เมระฮ์ ซีลู หรือมือระฮ์ ซีลู กล่าวกันว่าพระองค์ทอดพระเนตรเห็นมดขนาดใหญ่เท่าแมว จึงจับมันมากิน พระองค์ตั้งชื่อสถานที่นี้ว่า ซามูเดอรา หมายถึงมหาสมุทรในภาษาสันสกฤต (สมุทร) ภายหลังพระเจ้ามารา ซีลูเข้ารับอิสลาม และได้รับพระนามอัยยูบิดว่า อัลมะลิกุศศอเลียะห์ พระองค์สมรสกับพระธิดาของอาณาจักรเปอร์ลัก (รัฐสุลต่านปือรือลัก) เพื่อนบ้าน และมีพระราชโอรสสองพระองค์ ฮีกายัตราจา-ราจาปาไซรายงานว่า พระองค์พบกับนบีมุฮัมมัดในความฝัน จึงเปลี่ยนมานับถือศาสนาอิสลาม ข้อมูลอีกแหล่งอ้างว่าเจ้าชายมาลิกจากอาเจะฮ์เดินเรือข้ามทะเลไปยังเบอรูวัซ (กังกาเนอการา) และสถาปนารัฐสุลต่านที่นั่น

 การเข้ามาของอิสลาม 
ตามคำกล่าวของสภาอิสลามแห่งวิกตอเรียICV  นักประวัติศาสตร์โต้แย้งว่า "ในช่วงต้นคริสต์ศตวรรษที่ 9 พ่อค้าและลูกเรือชาวอาหรับ (และมุสลิมคนอื่น ๆ) เริ่มครอบครองเหนือหนานไห่ (กว่างโจว) หรือเส้นทางการค้าเอเชียตะวันออกเฉียงใต้" อย่างไรก็ตาม สุสานของมะลิกคือหลักฐานที่เก่าแก่ที่สุดเท่าที่ทราบเกี่ยวกับการก่อตั้งในเอเชียตะวันออกเฉียงใต้Ira M. Lapidus, A History of Islamic Societies, 2002, Cambridge, Cambridge University Press, p. 384 ซึ่งระบุว่าพระองค์สวรรคตใน ค.ศ. 1297
# ธนาคารประเทศอินโดนีเซีย
ธนาคารประเทศอินโดนีเซีย (Bank Indonesia) เป็นธนาคารกลางของประเทศอินโดนีเซีย มีหน้าที่กำหนดและดำเนินนโยบายการเงินเพื่อรักษาเสถียรภาพทางเศรษฐกิจของประเทศ โดยเฉพาะด้านค่าเงินรูปียะฮ์ รูปแบบของนโยบายการเงิน และระบบเงินตราโดยรวม

ธนาคารประเทศอินโดนีเซียก่อตั้งเมื่อ ค.ศ. 1953 หลังจากที่อินโดนีเซียได้รับเอกราชจากเนเธอร์แลนด์ โดยได้เปลี่ยนสถานะจากสาขาของ “De Javasche Bank” ซึ่งเคยเป็นธนาคารกลางในยุคอาณานิคมให้กลายเป็นธนาคารกลางของประเทศอย่างเป็นทางการ

ธนาคารประเทศอินโดนีเซียเป็นองค์กรอิสระที่ไม่ขึ้นกับรัฐบาลโดยตรง มีสถานะพิเศษตามรัฐธรรมนูญของอินโดนีเซีย และอยู่ภายใต้การกำกับของสภาแห่งชาติ โดยมีผู้ว่าการธนาคารประเทศเป็นผู้บริหารสูงสุด
# ผมจะต้องเป็นฮีโร่เอ็กซ์
ผมจะต้องเป็นฮีโร่เอ็กซ์  เป็นแอนิเมชันจีน-ญี่ปุ่น ซีซันที่ 3 ของเรื่องผมจะต้องเป็นฮีโร่ โดยออกอากาศครั้งแรกทางฟูจิเทเลวิชันและช่องอื่น ๆ เมื่อวันที่ 6 เมษายน พ.ศ. 2568 ซึ่งซีรีส์นี้เป็นผลงานร่วมผลิตระหว่าง บีดรีม, บิลิบิลิ และ อะนิเพล็กซ์ โดยดำเนินการสร้างโดยบริษัทโปรดักชันและสตูดิโอบีดรีม ร่วมกับสามสตูดิโอแอนิเมชัน ได้แก่ พีบีแอนิเมชัน, สตูดิโอแลน และ เปเปอร์เพลนแอนิเมชันสตูดิโอ กำกับโดย หลี่ ฮ่าวหลิน และด้านดนตรีประกอบด้วยผู้ร่วมงานหลายคน ได้แก่ ฮิโรยูกิ ซาวาโนะ, โคตะ ยามาโมโตะ, ฮิเดฟุมิ เค็นโมจิ, ไดกิ (AWSM.), ชูเฮ มุตสึกิ, ฮิเดยูกิ ฟูคาซาวะ, มิซากิ อุมาเสะ และ ริวอิจิ ทาคาดะ (โมนากา)

เพลงเปิดของเรื่องโดย ฮิโรยูกิ ซาวาโนะ ในชื่อเพลง “INERTIA” ส่วน เซนนะริน ร้องเพลงปิดของเรื่องในชื่อเพลง “KONTINUUM”

 เนื้อเรื่อง 
เรื่องราวของ ผมจะต้องเป็นฮีโร่เอ็กซ์ ดำเนินอยู่ในโลกที่ “ศรัทธา” สามารถเปลี่ยนคนธรรมดาให้กลายเป็นซูเปอร์ฮีโร่ได้ กล่าวคือ หากผู้คนเชื่อว่าบุคคลหนึ่งสามารถบินได้ เขาก็จะได้รับพลังในการบินจริงๆ ในทางกลับกัน ฮีโร่จะสูญเสียพลังหากผู้คนเลิกเชื่อในตัวพวกเขา ความเชื่อหรือศรัทธาที่ผู้คนมีต่อเหล่าฮีโร่และจะถูกวัดและเก็บเป็นข้อมูล และใช้ในการจัดอันดับฮีโร่ตามระดับศรัทธาจากสาธารณชน ทุก ๆ 2 ปี ฮีโร่อันดับต้นๆ จะถูกเรียกรวมตัวกันเพื่อแข่งขันในทัวร์นาเมนต์ ซึ่งผลลัพธ์จะมีผลต่อการจัดอันดับศรัทธาใหม่อีกครั้ง โดยฮีโร่อันดับหนึ่งที่ได้รับศรัทธามากที่สุดจะถูกเรียกว่า “เอ็กซ์”

 รายชื่อตัวละคร 

 
 
 "ไม่น้อยไปกว่าการเต้นรำที่ไร้ที่ติ และชัยชนะที่ไร้ที่ติสำหรับ Mr. Perfect"
 การปรากฏตัวของฮีโร่ผู้สมบูรณ์แบบตามจินตนาการของผู้คน เขานำความสง่างามแบบนักบัลเลต์มาสู่ทุกการต่อสู้ สะกดทุกสายตาของผู้ที่ได้เห็น
 
 
 "ประกายแสงที่สืบทอดมา"
 ฮีโร่ในตำนานผู้เป็นที่รักของผู้คนมาอย่างยาวนาน ปราบศัตรูด้วยความเร็วสายฟ้า
 
 
 "ซูเปอร์ด็อกสายโหด"
 ฮีโร่สุนัขผู้มีความเห็นอกเห็นใจและจงรักภักดี ไต่ขึ้นติดอันดับ Top 10 ด้วยความเร็วเป็นประวัติการณ์ "อาฮู่" เปลี่ยนความกตัญญูให้กลายเป็นพลังวิเศษ
 
 
 "สีแห่งความสุขที่ส่งผ่านบทเพลง"
 นักร้อง-นักแต่งเพลงผู้มีโชคมหาศาลและเสียงอันเป็นธรรมชาติ “ลัคกี้ไซแอน” ได้รับความนิยมอย่างถล่มทลาย ทั้งในฐานะฮีโร่และนักดนตรี
 
 
 "สาวน้อยฮีโร่แห่งความยุติธรรมผู้เปี่ยมพรสวรรค์ด้านจักรกล"
 เด็กสาวในชุดต่อสู้ที่อัดแน่นไปด้วยอุปกรณ์ล้ำสมัยนานาชนิด เธอเผชิญหน้ากับศัตรูทุกคนด้วยพรสวรรค์ด้านวิศวกรรมและจิตใจที่ยึดมั่นในความยุติธรรม
 
 
 "สายสัมพันธ์ไม่สั่นคลอนระหว่างมนุษย์กับอสูร"
 คู่หูฮีโร่ผู้โด่งดังจากเสน่ห์แบบมาสคอต เมื่อบิ๊กจอนนี่คลุ้มคลั่ง มีเพียงลิตเติ้ลจอนนี่เท่านั้นที่หยุดเขาได้
 
 
 "นักฆ่าเงียบงันที่แม้แต่คำพูดก็ไม่อาจหลบหนี"
 ฮีโร่ผู้สุขุมเยือกเย็น ปฏิบัติภารกิจได้สำเร็จโดยไม่เอื้อนเอ่ยแม้แต่คำเดียว เขาเป็นที่รักของแฟนๆ มากมาย ด้วยความเงียบงันขณะทำงาน และใบหน้าอันหล่อเหลาคมคายภายใต้หน้ากาก
 
 
 "คนนอกผู้เปี่ยมด้วยความทะเยอทะยานอันแน่วแน่"
 หมาป่าเดียวดายผู้ดื้อรั้น มีชื่อเสียงในด้านความอึดเหนือมนุษย์ เขารอคอยโอกาสที่จะช่วงชิงตำแหน่ง เอ็กซ์ อย่างมุ่งมั่นด้วยจิตวิญญาณนักสู้ที่ไม่มีวันยอมแพ้
 
 
 "สตรีผู้ไม่ยอมรับสิ่งใดน้อยกว่าที่หนึ่ง"
 ราชินีแห่งเหล่าฮีโร่หญิง ผู้เหนือชั้นในหลายด้าน เธอหวังคว้าชัยชนะในการแข่งขันเพื่อสร้างระเบียบให้แก่โลกใบนี้
 
 
 "ฮีโร่ตัวท็อป เอ็กซ์ ผู้เป็นที่รู้จักของทุกคน แต่ไม่มีใครรู้จักเขา"
 ชายในชุดสูทผู้ครอบครองตำแหน่ง เอ็กซ์ ในพริบตา การที่เขาไม่ได้สังกัดกับองค์กรใดๆ ยิ่งทำให้เขาดูลึกลับยิ่งขึ้น
# วิกตอร์ นัสตาแชวสกึย
วิกตอร์ นัสตาแชวสกึย (10 สิงหาคม ค.ศ. 1957 – 1 มกราคม ค.ศ. 2025) เป็นนักฟุตบอลยูเครนโซเวียตผู้เล่นเป็นกองหน้า นัสตาแชวสกึยเสียชีวิตในวันที่ 1 มกราคม ค.ศ. 2025 ด้วยอายุ 67 ปี
 
อ้างอิง

 
แหล่งข้อมูลอื่น
# ดาวประกาศิต
'ดาวประกาศิต"   หรืออีกชื่อคือ "ศึกจิ้งจอกฟ้า" (Leo and Sirius) เป็นละครโทรทัศน์แนวกำลังภายในกึ่งแฟนตาซี ผลิตโดยช่องทีวีบี ในปีพ.ศ. 2530 (1987) นําแสดง หลิวเต๋อหัว, เส้าเหม่ยฉี, หลอลี่เอ๋อ และ หลีฮั่นฉือ ละครเรื่องนี้เป็นละครโทรทัศน์ตอนยาวเรื่องสุดท้ายของ หลิวเต๋อหัว ก่อนที่เขาจะไม่ต่อสัญญากับทางช่อง ทีวีบี และลาออกจากงานแสดงทางทีวี เป็นผลให้ละครเรื่องนี้ถูกดองห้ามออกอากาศทางจอทีวีในฮ่องกงเป็นเวลานานกว่า 24 ปี (ค.ศ. 1987-2011) แต่โชคยังดีที่มีการลงเป็นม้วนเทปวิดีโอให้เช่าดูแทน
และมีโอกาศออกอากาศในต่างประเทศ เช่น เวียดนาม, ไทย และ สิงคโปร์ เป็นต้น

เนื้อเรื่องย่อ
ดาวหมาป่า ได้หนีจากสวรรค์มาบนโลกมนุษย์และสร้างความชั่วร้าย จนดาวสิงห์โต ต้องลงจากสววรค์เพื่อมาปราบดาวหมาป่า แต่ต้องออกตามหาอาวุธสองอย่างนี้ คือ คันธนู กับ กริซวิมาร ให้มาเจอกันจะได้รับพลังจากดาวสิงห์โต เพื่อปราบดาวหมาป่า

นักแสดงบางส่วน
หลิวเต๋อหัว เป็น ไป๋หลง (ดาวสิงโต) 
เส้าเหม่ยฉี เป็น จื้อจิง
หลอลี่เอ๋อ เป็น เยี่ยปิง
หลีฮั่นฉือ  เป็น เยี่ยหลิงเซียว (ดาวหมาป่า)
เหยียนชิวฮวา รับบทเป็น หงเตียจู

ปัญหาการออกอากาศในฮ่องกง
ช่วงกลางปีพ.ศ. 2529 (1986) หลิวเต๋อหัว ถูกกล่าวหาจากช่องทีวีบี ว่าเป็นนักแสดงกบฏ เขาถูกทางช่องแช่เย็น(ไม่ป้อนงานละคร) นานกว่าหนึ่งปี หลังจากละครเรื่อง ลิขิตฮ่องเต้ ออกอากาศวันที่ 9 มิถุนายน ถึง 4 กรกฎาคม ค.ศ. 1986 ทางทีวีบีก็ไม่ป้อนงานละครแก่หลิวเต๋อหัว อีกเลย

จนกระทั่งเมื่อสัญญาการเป็นนักแสดงจอแก้วกับทางช่องทีวีบีของ หลิวเต๋อหัว ใกล้จะหมดลง ทางทีวีบีเลยมอบหมายงานละครให้เขาแสดงเป็นพระเอกในเรื่อง ดาวประกาศิต 

ระหว่างการถ่ายทำละครเรื่องนี้ ทางช่องทีวีบีมีข้อต่อร้องกับหลิวเต๋อหัว โดยจะให้เขาต่อสัญญาเป็นนักแสดงกับทางช่องอีกสองปี แต่ทว่าทางฝ่ายชายตัดสินใจอย่างเด็ดขาดที่จะไม่ต่อสัญญาการเป็นนักแสดงจอแก้วอีกต่อไป เพราะเขาต้องการหันไปทุมเทกับการเล่นหนังใหญ่อย่างเต็มที่

เมื่อละครถ่ายเสร็จสิ้นลงในกลางปีพ ศ. 2530 (1987) หลิวเต๋อหัว ก็อำลาช่องทีวีบีทันที ทางทีวีบีโกรธมาก จึงดองละครเรื่องนี้ที่เขาแสดงให้กับทางช่องซึ่งถือว่าเป็นละครตอนยาวเรื่องสุดท้ายของเขา ไม่ให้ออกอากาศทางหน้าจอทีวีในฮ่องกง นานมากกว่า 24 ปี (แต่ให้ไปลงเป็นม้วนวีดีโอให้เช่าแทน)

จนกระทั่งได้ออกอากาศครั้งแรกทางทีวีในฮ่องกง เมื่อวันที่ 28 พฤษภาคม พ.ศ.2555 - 15 มิถุนายน พ.ศ.2555 ทางช่อง TVB Classic

ออกอากาศในต่างประเทศ
ถึงแม้จะถูกดองไม่ให้ออกอากาศในฮ่องกง แต่ทว่าละครเรื่องนี้ ได้มีการออกอากาศในต่างประเทศ

ละครเรื่องนี้ได้ถูกนำไปออกอากาศครั้งแรกทางหน้าจอทีวีในเวียดนาม ตั้งแต่วันที่ 14 ธันวาคม พ.ศ. 2530 (1987) ถึง 8 มกราคม พ.ศ. 2531 (1988) 

ต่อมามีการออกอากาศทางทีวีครั้งที่สองในประเทศไทย ทางช่อง 3 (บางแหล่งข้อมูลบอกช่อง 5) กลางปีพ.ศ. 2531 (1988) คือ 11 สิงหาคม พ.ศ. 2531 ถึง 7 กันยายน พ.ศ. 2531 จันทร์ถึงศุกร์ เวลา 21.55-22.55 น.

มีการลงม้วนวีดีโอให้เช่าทั่วเอเชีย
หมายเหตุ
ในปีค.ศ. 1987 ละครเรื่อง ดาวฟ้าประกาศิต ถือเป็นละครตอนยาวเรื่องสุดท้ายในชีวิตของ หลิวเต๋อหัว

แต่ทว่าในปีค.ศ. 1992 เขาได้กลับมารับเล่นละครให้กับช่องทีวีบีอีกครั้ง แต่ครั้งนี้ไม่ใช่ละครตอนยาว แต่เป็นการรับเล่นละครตอนสั้นเป็นตอน ๆ ความยาวตอนละ 40-45 นาที ในเรื่อง มนต์เพลงม่านมายา (現代愛情戀曲 1992) โดยเขารับแสดงในตอนที่ 7 และตอนที่ 9 เท่านั้น

และในปีเดียวกัน เขาได้แสดงเป็น เอี้ยก้วย อีกครั้งให้กับช่องทีวีบี ในภาพยนตร์โทรทัศน์เรื่อง เจาะเวลาหาอดีต (The Thief of Time 1992) ความยาว 95 นาที
# ปิ่นอนงค์
ปิ่นอนงค์ เป็นละครโทรทัศน์ไทยที่ผลิตโดยมุมใหม่ซึ่งเป็นบริษัทในเครือกันตนา ออกอากาศทางช่อง 7 ทุกวันศุกร์ - อาทิตย์ เวลา 20.25 น. (เวลามาตรฐานไทย) ตั้งแต่วันที่ 15 มิถุนายน – 3 สิงหาคม พ.ศ. 2555 นำแสดงโดยศุกลวัฒน์ คณารศและพีชญา วัฒนามนตรี เป็นละครที่ได้รับเรตติ้งสูงสุดของสถานีในปี พ.ศ. 2555

ในปี พ.ศ. 2565 กันตนาได้นำละครเรื่องนี้กลับมาสร้างใหม่อีกครั้ง กำกับการแสดงโดยอนุวัฒน์ ถนอมรอด นำแสดงโดยพงศกร เมตตาริกานนท์และรณิดา เตชสิทธิ์ ออกอากาศทางช่อง 3 เอชดี

 งานสร้าง 
ปิ่นอนงค์เวอร์ชั่นปี พ.ศ. 2568 ได้จัดพิธีบวงสรวงละครที่สตูดิโอกันตนา รัชดา เมื่อวันที่ 23 กันยายน พ.ศ. 2565 พร้อมกับละครเรื่อง ป่านางเสือ และนรสิงห์

 นักแสดง 
 นักแสดงหลัก ตัวละคร พ.ศ. 2555  พ.ศ. 2568 ชาลิต (ใหญ่) ศุกลวัฒน์ คณารศ พงศกร เมตตาริกานนท์ ปิ่นอนงค์ พีชญา วัฒนามนตรี รณิดา เตชสิทธิ์ ปานเทพ ภาณุ สุวรรณโณ รพีพงศ์ ทับสุวรรณ ทัศนีย์ ชวัลกร วรรธนพิสิฐกุล ณัฐฐชาช์ บุญประชม นักแสดงสมทบ ครองสุข อภิรดี ภวภูตานนท์ ปนัดดา วงศ์ผู้ดี ทรรศนะ ศุภกิจ บัวงาม ธารา ทิพา อรสอางค์ ดราภดา โสตถิพิทักษ์เฌอร์ลิษา เสรีวิบูรณ์กิจ จอม ภูมิภาฑิต นิตยารส จักริน ภูริพัฒน์ จินตนา อรัชมน รัตนวราหะธัญญภัสร์ ภัทรธีรชัยเจริญธีระ อรุชา โตสวัสดิ์เอกพงศ์ จงเกษกรณ์ ถวิล ศักราช ฤกษ์ธำรงค์ พิษณุ พลไวย์ อุ่นเรือน สินิทรา บุณยศักดิ์ สโรชา วาทิตตพันธ์ ปลอด ภูธฤทธิ์ พรหมบันดาล กล้วย เชิญยิ้ม เพ็ญ ปิยะดา เพ็ญจินดา ราตรี วิทวัส
# จังหวัดเอสแฟฮอน
จังหวัดเอสแฟฮอน ) เป็นหนึ่งใน 31 จังหวัดของประเทศอิหร่าน มีเมืองหลักคือ เอสแฟฮอน

จังหวัดนี้ตั้งอยู่ใจกลางประเทศใน ภูมิภาค 2 โดยมีสำนักงานเลขานุการอยู่ในเมืองเอสแฟฮอน
# จังหวัดกีลอน
จังหวัดกีลอน  เป็นหนึ่งใน 31 จังหวัดของอิหร่าน อยู่ทางตะวันตกเฉียงเหนือของประเทศ มีเมืองหลักคือเมืองแรชต์ จังหวัดนี้ตั้งอยู่ริมชายฝั่งทะเลแคสเปียน ในเขตภูมิภาค 3 อยู่ทางตะวันตกของจังหวัดมอแซนแดรอน ทางตะวันออกของจังหวัดแอร์แดบีล และทางเหนือของจังหวัดแซนจอน และจังหวัดแกซวีน มีอาณาเขตติดกับประเทศอาเซอร์ไบจาน ทางทิศเหนือ
# พระเจ้ามังฆ้องแห่งมเยาะอู้
พระเจ้ามังฆ้องแห่งมเยาะอู้ (, , ออกเสียงแบบยะไข่: ; ค.ศ. 1477–1531) เป็นกษัตริย์แห่งอาณาจักรมเยาะอู้ใน ค.ศ. 1521 ถึง 1531 พระองค์เป็นพระราชโอรสในพระเจ้า Dawlya (ครองราชย์ ค.ศ. 1482–1492) และครองราชย์ต่อจากพระเจ้า Thazata พระเชษฐา พระองค์ขึ้นครองราชย์และสมรสกับอัครมเหสีของพระเชษฐานาม Saw Nan-Hset พระองค์ถูกโค่นและถูกปลงพระชนม์จากมี่นบีน ผู้ว่าราชการตาน-ดแวในขณะนั้นเมื่อ ค.ศ. 1531

หมายเหตุ
# ยูจิ ซาวะ
ยูจิ ซาวะ (22 เมษายน ค.ศ. 1948 – 3 มกราคม ค.ศ. 2025) เป้นนักการเมืองชาวญี่ปุ่นในพรรคโคเมโตใหม่ สมาชิกวุฒิสภาญี่ปุ่นในสภานิติบัญญัติแห่งชาติ เขามาจากโอซากะและจบการศึกษาจากมหาวิทยาลัยเคโอ เขาได้รับเลือกในวุฒิสภาครั้งแรกใน ค.ศ. 2004 หลังทำงานที่ฟูจิเทเลวิชัน ซึ่งเขาผลิตรายการข่าวและความคิดเห็น เขาเสียชีวิตจากปอดบวมในวันที่ 3 มกราคม ค.ศ. 2025 ด้วยอายุ 76 ปี沢雄二さん死去
# จังหวัดโอว์แรนเซ
จังหวัดโอว์แรนเซ (;   ) เป็นจังหวัดหนึ่งของประเทศสเปน ทางตะวันออกเฉียงใต้ของแคว้นปกครองตนเองกาลิเซีย มีอาณาเขตติดกับจังหวัดโปนเตแบดรา ทางทิศตะวันตก ติดกับจังหวัดลูโกทางทิศเหนือ ติดกับจังหวัดเลออนและซาโมรา (ซึ่งทั้งสองจังหวัดอยู่ในแคว้นกัสติยาและเลออน) ทางทิศตะวันออก และติดกับประเทศโปรตุเกสทางทิศใต้ มีพื้นที่ทั้งหมด 7,278 ตารางกิโลเมตร เป็นจังหวัดเดียวที่ไม่มีทางออกสู่ทะเลของแคว้นกาลิเซีย เมืองหลักของจังหวัด โอว์แรนเซ เป็นศูนย์กลางประชากรที่ใหญ่ที่สุด โดยพื้นที่ส่วนที่เหลือของจังหวัดส่วนใหญ่เป็นพื้นที่ชนบท
# ไมดูกูรี
ไมดูกูรี (Maiduguri; ) เป็นเมืองหลวงและเมืองที่ใหญ่ที่สุดของรัฐบอร์โน ทางตะวันออกเฉียงเหนือของประเทศไนจีเรีย ทวีปแอฟริกา เมืองนี้ตั้งอยู่ริมแม่น้ำอึนกัดดา  เมืองไมดูกูรีก่อตั้งขึ้นในปี 1907 โดยเป็นฐานทัพทหารของจักรวรรดิอังกฤษในช่วงยุคอาณานิคม ณ ปี 2022 คาดว่าเมืองไมดูกูรีจะมีประชากรประมาณสองล้านคนในเขตมหานคร
# มิสแกรนด์นนทบุรี
มิสแกรนด์นนทบุรี เป็นการประกวดนางงามประจำจังหวัด โดยคัดเลือกตัวแทนจากจังหวัดนนทบุรีไปประกวดมิสแกรนด์ไทยแลนด์ ก่อตั้งเมื่อปี พ.ศ. 2559 โดยรพีภัสร์ บวรพิศาลภัสร์

ตัวแทนจากจังหวัดนนทบุรียังไม่สามารถคว้าตำแหน่งมิสแกรนด์ไทยแลนด์มาครองได้ ตำแหน่งสูงสุดที่ได้รับจากการประกวดคือรองชนะเลิศอันดับ 5 เมื่อปี พ.ศ. 2565 โดยทิพยาภรณ์ พรมราช

 ประวัติ 
ในปี พ.ศ. 2559 หลังจากที่มิสแกรนด์ไทยแลนด์เริ่มให้สิทธิ์การจัดประกวดระดับจังหวัดแก่ผู้จัดงานรายบุคคล ซึ่งจะเสนอชื่อผู้ครองตำแหน่งระดับจังหวัด 77 คนเข้าแข่งขันในเวทีประกวดระดับประเทศ ใบอนุญาตของจังหวัดนนทบุรีจึงได้ถูกมอบให้กับรพีภัสร์ บวรพิศาลภัสร์ ซึ่งจัดการประกวดมิสแกรนด์นนทบุรี ครั้งแรก เมื่อวันที่ 7 พฤษภาคม พ.ศ. 2559 ที่อำเภอบางใหญ่ และกรชุมา เขียนวาดเป็นผู้ชนะคนแรก อย่างไรก็ตาม กรชุมา ไม่สามารถเข้าร่วมประกวดในระดับประเทศได้ จึงได้ส่งรองชนะเลิศอันดับ 2 ลงประกวดแทน

การประกวดนางงามถูกข้ามไปปี พ.ศ. 2565 เนื่องจากสถานการณ์การระบาดของโควิด-19 ในประเทศไทย ทำให้ผู้จัดระดับประเทศไม่สามารถจัดงานระดับประเทศในปี พ.ศ. 2564 ได้ ผู้ชนะมิสแกรนด์นนทบุรี ประจำปี พ.ศ. 2564 ถูกส่งไปประกวด มิสแกรนด์ ไทยแลนด์ประจำปี พ.ศ. 2565 แทน
# ออร์ฮัน เชเลบี
ออร์ฮัน เชเลบี (ค.ศ. 1412 – 29 พฤษภาคม ค.ศ. 1453) เป็นเจ้าชายในจักรวรรดิออตโตมัน ออร์ฮันเป็นหลานชายของซือเลย์มัน เชเลบี

ออร์ฮันถูกส่งเป็นตัวประกันที่คอนสเตนติโนเปิล และทางออตโตมันได้ส่งเครื่องบรรณาการให้แก่ไบแซนไทน์ในช่วงเวลาที่เขาอยู่ที่นั่น เพื่อไม่ให้เขาขัดขวางเส้นทาง ใน ค.ศ. 1453 เขาร่วมปกป้องจักรวรรดิไบแซนไทน์ในช่วงการเสียกรุงคอนสแตนติโนเปิลพร้อมกับชาวออตโตมันที่แปรพักตร์ประมาณ 600 คนที่อยู่ฝั่งของเขา พวกเขาได้รับมอบหมายให้ปกป้องกำแพงกั้นทะเลบางส่วน รวมทั้งท่าเรือ Eptaskalio

มีเรื่องเล่ามากมายเกี่ยวกับเหตุการณ์ที่เกิดขึ้น แต่หลังจากที่นครล่มสลาย ออร์ฮันถูกจับและประหารชีวิตตามพระราชดำรัสสั่งของสุลต่านเมห์เหม็ดที่ 2 ขณะพยายามหลบหนีด้วยการปลอมตัวเป็นนักบวช
# นานะ ฟูจิโมโตะ
นานะ ฟูจิโมโตะ (เกิดเมื่อวันที่ 3 มีนาคม ค.ศ. 1989 ในซัปโปโระ ฮกไกโด ประเทศญี่ปุ่น) เป็นผู้รักษาประตูฮอกกี้น้ำแข็งระดับอาชีพชาวญี่ปุ่น ซึ่งปัจจุบันทำหน้าที่ให้แก่แฟร์เยสทา เบียโคว ในศึกดอเมตทัน ทั้งนี้ ฟูจิโมโตะเป็นสมาชิกของทีมชาติญี่ปุ่น และก่อนหน้านี้เธอเคยเป็นผู้รักษาประตูตัวจริงของทีมนิวยอร์กริฟเวเตอส์ในศึกแนชันแนลวีเมนส์ฮอกกีลีก (NWHL)

 ผลงาน 
ฟูจิโมโตะได้เข้าร่วมการแข่งฮอกกี้น้ำแข็งหญิงชิงแชมป์โลก 2015 และได้รับการเสนอชื่อให้เป็นผู้รักษาประตูยอดเยี่ยมของการแข่งดังกล่าว

ฟูจิโมโตะเซ็นสัญญากับทีมนิวยอร์กริฟเวเตอส์ในศึกแนชันแนลวีเมนส์ฮอกกีลีกเมื่อวันที่ 27 กรกฎาคม ค.ศ. 2015 ซึ่งเธอทำหน้าที่ในตำแหน่งผู้รักษาประตูตัวจริงในฤดูกาลแรกของทีมนี้ รวมถึงได้รับเลือกให้เป็นผู้รักษาประตูตัวจริงในออลสตาร์เกม 2016 ครั้นแล้ว ฟูจิโมโตะไม่ได้กลับมาสู่แนชันแนลวีเมนส์ฮอกกีลีกในฤดูกาล 2016–17 เนื่องจากภาระผูกพันของเธอต่อทีมชาติญี่ปุ่น

ซึ่งฟูจิโมโตะได้เข้าแข่งทั้งโอลิมปิกฤดูหนาว 2014 และโอลิมปิกฤดูหนาว 2018
# มาริโอ บาร์กัส โยซา
ฆอร์เฆ มาริโอ เปโดร บาร์กัส โยซา มาร์ควิสบาร์กัส โยซา ที่ 1 (28 มีนาคม ค.ศ. 1936 – 13 เมษายน ค.ศ. 2025) หรือที่รู้จักกันทั่วไปในชื่อ มาริโอ บาร์กัส โยซา  เป็นนักเขียนนวนิยาย นักหนังสือพิมพ์ นักเขียนความเรียง และนักการเมืองชาวเปรู บาร์กัส โยซา เป็นนักเขียนนวนิยายและนักเขียนความเรียงคนสำคัญที่สุดคนหนึ่งของภาษาสเปนและของภูมิภาคลาตินอเมริกา และเป็นนักเขียนชั้นนำคนหนึ่งในรุ่นวัยของเขา นักวิจารณ์บางคนมองว่าเขามีอิทธิพลระดับนานาชาติที่ยิ่งใหญ่กว่าและมีผู้อ่านทั่วโลกมากกว่านักเขียนคนอื่น ๆ ในยุคเฟื่องฟูของวรรณกรรมลาตินอเมริกา and  ใน ค.ศ. 2010 เขาได้รับรางวัลโนเบลสาขาวรรณกรรม "จากการพรรณนาสาธกโครงสร้างอำนาจและภาพอันเฉียบคมของการต่อต้าน การก่อการกำเริบ และความพ่ายแพ้ของปัจเจกบุคคล" นอกจากนี้เขายังได้รับรางวัลโรมูโล กาเยโกส ใน ค.ศ. 1967, รางวัลเจ้าชายแห่งอัสตูเรียส ใน ค.ศ. 1986, รางวัลมิเกล เด เซร์บันเตส ใน ค.ศ. 1994, รางวัลเยรูซาเลม ใน ค.ศ. 1995, รางวัลการ์โลส ฟูเอนเตส ใน ค.ศ. 2012 และอิสริยาภรณ์ปาโบล เนรูดา สำหรับคุณประโยชน์ด้านศิลปะและวัฒนธรรม ใน ค.ศ. 2018 ใน ค.ศ. 2021 เขาได้รับการคัดเลือกเข้าสู่อากาเดมีฟร็องแซซ

บาร์กัส โยซา เริ่มมีชื่อเสียงไปทั่วโลกในคริสต์ทศวรรษ 1960 จากนวนิยายเรื่องต่าง ๆ เช่น ลาซิวดัดอีโลสเปร์โรส (ค.ศ. 1963), ลากาซาเบร์เด (ค.ศ. 1966) และหนึ่งในผลงานชิ้นเอกอย่าง กอนเบร์ซาซิออนเอนลากาเตดรัล (ค.ศ. 1969) เขาเขียนวรรณกรรมหลากหลายประเภท รวมทั้งงานวิจารณ์วรรณกรรมและงานหนังสือพิมพ์ นวนิยายของเขามีทั้งแนวตลกขบขัน แนวฆาตกรรมลึกลับ แนวประวัติศาสตร์ และแนวระทึกขวัญการเมือง นวนิยายหลายเรื่อง เช่น ปันตาเลออนอีลัสบิซิตาโดรัส (ค.ศ. 1973), ลาติอาฆูเลียอีเอลเอสกริบิดอร์ (ค.ศ. 1977) เป็นต้น ได้รับการดัดแปลงเป็นภาพยนตร์

ภาพความรับรู้ของบาร์กัส โยซา ที่มีต่อสังคมเปรูตลอดจนประสบการณ์ในฐานะชาวเปรูโดยกำเนิดได้เป็นแรงบันดาลใจให้แก่ผลงานหลายเรื่องของเขา จากนั้นเขาค่อย ๆ ขยายขอบเขตงานเขียนออกไปโดยนำเสนอประเด็นจากส่วนอื่น ๆ ของโลก ในความเรียงเรื่องต่าง ๆ ของเขา บาร์กัส โยซา วิพากษ์วิจารณ์ลัทธิชาตินิยมในหลายภูมิภาคของโลกKordić 2005, pp. 265–268.

เช่นเดียวกับนักเขียนลาตินอเมริกาหลายคน บาร์กัส โยซา มีบทบาททางการเมืองอย่างแข็งขัน แม้ว่าในช่วงแรกเขาจะสนับสนุนรัฐบาลปฏิวัติคิวบาของฟิเดล กัสโตร แต่ในเวลาต่อมาเขาก็เริ่มผิดหวังกับนโยบายของรัฐบาลดังกล่าว โดยเฉพาะอย่างยิ่งหลังจากที่เอเบร์โต ปาดิยา กวีชาวคิวบา ถูกจำคุกใน ค.ศ. 1971 จากนั้นเขาระบุว่าตัวเองอยู่ฝ่ายเสรีนิยมและมีแนวคิดต่อต้านฝ่ายซ้าย เขาลงสมัครรับเลือกตั้งเป็นประธานาธิบดีเปรูใน ค.ศ. 1990 กับแนวหน้าประชาธิปไตยซึ่งเป็นกลุ่มการเมืองฝ่ายกลาง–ขวา โดยเรียกร้องผลักดันการปฏิรูปเสรีนิยม แต่ก็แพ้การเลือกตั้งอย่างขาดลอยให้แก่อัลเบร์โต ฟูฆิโมริ นับตั้งแต่ที่เขาถอนตัวจากการมีส่วนร่วมทางการเมืองโดยตรงในเปรู บาร์กัส โยซา ก็ได้สนับสนุนนักเคลื่อนไหวและผู้สมัครรับเลือกตั้งฝ่ายขวาในระดับนานาชาติ

บาร์กัส โยซา ยังเป็นหนึ่งในผู้นำคนสำคัญยี่สิบห้าคนในคณะกรรมการสารสนเทศและประชาธิปไตยที่องค์การนักข่าวไร้พรมแดนก่อตั้งขึ้น
# โฮอากูอิน เชอร์ชิล
โฮอากูอิน เชอร์ชิล มาร์ติเนซ (เกิด 17 ตุลาคม ค.ศ. 2002) เป็นนักเทควันโดชาวชิลี เขาได้เหรียญเงินในแพนอเมริกันเกมส์ 2023 และเข้าแข่งขันในโอลิมปิกฤดูร้อน 2024

ชีวิตช่วงต้น
เขามาจากปูเอนเตอัลโต โดยเริ่มฝึกเทควันโดตอนอายุ 9 ขวบ เขาเป็นสมาชิกสโมสรกีฬาอาเรเตและศึกษาวิชาพลศึกษาที่มหาวิทยาลัยอันเดรสเบโย

อาชีพ
เขาได้รับการคัดเลือกในกีฬาโอลิมปิก 2024 จากการแข่งขันคัดเลือกที่ซันโดมิงโก สาธารณรัฐโดมินิกันเมื่อเดือนเมษายน ค.ศ. 2024

ในโอลิมปิกฤดูร้อน 2024 ที่ปารีส เขาเข้าแข่งขันในประเภท 80 กก.
# เทศบาลบอเวิตส์
บอเวิตส์) เป็นเทศบาลทางตะวันตกเฉียงเหนือของประเทศสโลวีเนีย
# เขตเมืองขยาย
เขตเมืองขยาย หรือ เมืองชนเมือง  เป็นภูมิภาคที่ประกอบด้วยมหานคร นคร เมืองใหญ่ และเขตเมืองอื่น ๆ หลายแห่ง ซึ่งจาก การเติบโตของประชากร และการขยายตัวทางกายภาพ ทำให้รวมตัวกันเป็นเขตเมืองหรือเขตอุตสาหกรรมที่พัฒนาอย่างต่อเนื่อง ในกรณีส่วนใหญ่ เขตเมืองขยายจะเป็นพื้นที่เมืองที่มีศูนย์กลางพหุศูนย์ (polycentric) ซึ่งมีการพัฒนาระบบขนส่งเพื่อเชื่อมโยงพื้นที่ต่าง ๆ มีการสร้างตลาดแรงงานในเมืองเดียวหรือ เดินทางไปยังพื้นที่ทำงาน

เขตเมืองขยายมักเกิดขึ้นในเขตเหมืองถ่านหิน ในช่วงการปฏิวัติอุตสาหกรรม, Final Report, p. 145
# เจ้าหญิงมาธิลด์แห่งบาวาเรีย
เจ้าหญิงมาธิลด์แห่งบาวาเรีย หรือ เจ้าหญิงลุดวิจ กัสตอนแห่งซัคเซิน-โคบวร์คและโกทา (พระนามเต็ม: มาธิลด์ มาเรีย เตเรซา เฮ็นเรียตตา คริสติเน ลุยต์โปลดา; 17 สิงหาคม 2420 – 6 สิงหาคม พ.ศ. 2449) ทรงเป็นเจ้าฟ้าหญิงแห่งบาวาเรีย และทรงเป็นเจ้าหญิงแห่งซัคเซิน-โคบวร์คและโกทา ผ่านทางการเสกสมรส
 พระประวัติ 
144px|thumb|left|พระรูปของพระองค์ในช่วงพระชันษา 20 ปี
เจ้าหญิงมาธิลด์ ประสูติเมื่อปี พ.ศ. 2420 เป็นพระราชธิดาใน พระเจ้าลูทวิชที่ 3 แห่งบาวาเรีย และ  มารีอา เตรีซาแห่งออสเตรีย-เอสเต สมเด็จพระราชินีแห่งบาวาเรีย พระองค์ทรงเป็นพระราชธิดาพระองค์โปรดของสมเด็จพระบรมชนกนาถ แต่พระองค์กลับห่างเหินความสัมพันธ์กับพระราชมารดา มีการกล่าวขานกันว่า พระองค์ทรงเสกสมรสเพียงเพื่อจะหนีออกจากครอบครัวเท่านั้น โดยในช่วงปี พ.ศ. 2439 พระองค์เป็นที่ชื่นชอบของบรรดาพระบรมวงศ๋ฝ่ายหน้าหลายพระองค์ อาทิ เจ้าฟ้าชายแห่งเนเปิลส์ , อาร์ชดยุกฟรันทซ์ แฟร์ดีนันท์ แห่งออสเตรีย และ เจมส์ เดอ บูร์บง อี เดบูร์บง-ปาร์มา

 เสกสมรส 
147px|thumb|left|เจ้าชายลุดวิจ กัสตอน และเจ้าหญิงมาธิลด์ พระชายา พร้อมด้วยพระโอรส
พระองค์ทรงเสกสมรสกับ เจ้าชายลุดวิจ กัสตอนแห่งซัคเซิน-โคบวร์คและโกทา ผู้เป็นพระราชนัดดา (หลานตา) ของจักรพรรดิเปดรูที่ 2 แห่งบราซิล เมื่อวันที่ 1 พฤษภาคม พ.ศ. 2443 ในมิวนิก พระสวามีทรงเป็นกัปตันในกองทัพออสเตรีย ผู้ซึ่งเติบโตในประเทศบราซิล ในฐานะ หลานของจักรพรรดิ ทั้ง 2 มีพระบุตรร่วมกัน 2 พระองค์ คือ
เจ้าชายอันโตนิอุส มารีอาแห่งซัคเซิน-โคบวร์คและโกทา (-)
เจ้าหญิงมารีอา อิมมาโคลาตาแห่งซัคเซิน-โคบวร์คและโกทา (-)

เจ้าหญิงมาธิลด์ฺ สิ้นพระชนม์เมื่อวันที่ 6 สิงหาคม พ.ศ. 2449 จากวัณโรค ด้วยพระชันษาเพียง 28 ปี หลังจากนั้น พระสวามีทรงเสกสมรสใหม่กับ เคาน์เตสอันนาแห่งทราวท์มันส์ดอร์ฟ-ไวน์สแบร์ก